Odense Adresse-Contoirs Efterretninger, 1839-06-04
J Søndags blev denne nye Kirke indviet ved en høitidelig Gudstjeneste, som foruden af Fangerne bivaanedes af Dhrr. Directører, Medlemmerne af Jnspectionen og saa mange Tilhørere, som Localet kunde rumme. Jndvielses-Talen holdt Hs. Høiærværdighed Hr. Biskop Dr. Faber over den valgte Text Joh. 4, 115, hvis 14de Vers: "Men Hvo som drikker af det Vand, som jeg vil give ham, skal til evig Tid ikke tørste, ogsaa udgjøre Jnd skriften paa Altertavlen. Med en Varme og Kraft, som tiltalte hvert Hjerte, udviklede den høiærværdige Taler Vigtigheden for hver Christen af at tye til det sande Livsens Væld, som ene kan qvæge, styrke og opretholde Aanden i alle Farer og Fristelser. Dermed forbandt han Formaning og trøsterig Opmuntring til dem, til hvis Tarv Kirken nærmest er oprettet, at de vilde prise den Guds Naade, som ikke forstøder Nogen, der viser oprigtig Anger, og anvende den dem her aabnede Leilighed til at lægge Vind paa en forbedret Tænkemaade, samt gjenvinde deres Medmenneskers Agtelse, som vare komne dem imøde med det vigtigste Middel til deres Forbedring, hvortil endnu hørte den Velgierning, at 30 Nye Testamenter ere skjænkede Stiftelsen af Bibelselskabet. Den dybe Stilhed, som herskede, vidnede om det bevægede Jndtryk, de med saa megen Salvelse fremførte christelige Sandheder havde gjort paa Gemytterne. For Prædikenen blev afsjunget Pfalmen No. 370 og efter samme No. 228 og 368. Hr. Biskoppen takkede til Slutning endnu Enhver af Bestyrelsen, og Andre, som havde bidraget til at fremme det gode Værk. Den 3 Juni holdt det litterære Selskab i Fyen sit Sommermøde under Præsidium af Hs. K. H. Prinds Christian Frederik, Stiftets Gouverneur. 3 nye Medlemmer oploges. Efterat nogle administrative Forhandlinger vare afgjorte, toges der Bestemmelse deels med Hensyn paa et Andragende fra Hr. Generalkrigs=Commissair Riegels om at erholde af Selskabets Forraad af Saxo og Snorro, oversatte i Modersmaalet, nogle Exemplarer til Uddeling paa saadanne Steder i det Slesvigske, hvor Lysten til dansk Almuelæsning er levende, men Savnet af passende Bøger meget føles; deels med Hensyn paa et Andragende af Hr. Adjunct Paludan Müller, der gik ud paa at interessere Selskabet for at foranstalte en Samling af Actstykker til den danske Histories Oplysning, som maatte findes i Fyen. - Der vare anmeldte 6 Afhandlinger. Hr. Kammerherre Levetzau oplæste første Afsnit af en ved ham oversat engelsk Recension af Hr. Guizots historiske Forelæsninger. Hr. Proprietair Hofmann Bang oplæste bemærkninger angaaende de danske Rullestene og foreviste Exemplarer af de forskjellige Arter. Hr. Biskop, Faber oplæste en Beretning om Oldsager, fundne ved Lundegaards Gods i Fyen, samt foreviste disse. Hr. Pastor Rohmann oplæste en Udsigt over Trykkefrihedens Historie og de vigtigste Censursager fra Bogtrykkerkunstens Jndførelse til Souverainiteten. Hr. Dr. Kalkar forelæste første Deel af en Afhandling om den ægyptiske Palædgraphie og den chinesiske Skrift. Desuden var anmeldt en Afhandling af Hr. Pastor Laub i Ryslinge; om det christelige Udødelighedshaab; Læsningen heraf maatte opsættes til næste Møde; det nærværende havde varet fra Kl. 11 til 4 1/2.